તાજેતરમાં કર્ણાટકની કોંગ્રેસી સરકારે લિંગાયત પંથના હિન્દુઓને હિંદુઓથી એક અલગ ધર્મમાં સમાવેશ કરવાનો નિર્ણય લીધો છે. તે નિર્ણયની પાછળ રાજકીય સાઠમારી છે. કર્ણાટકમાં કુલ લિંગાયત પંથની આબાદી ૧૭ ટકા છે. લિંગાયતો મહારાષ્ટ્રમાં પણ ફેલાયેલા છે, ત્યાં તેમનું પ્રમાણ વસતીના છથી સાત ટકા જેટલું છે. આ પંથના કેટલાક ફિરકાઓ લિંગાયતોને લઘુમતીનો દરજ્જો આપવાની વર્ષોથી માગણી કરી રહ્યા હતા. કર્ણાટકના કોંગ્રેસી મુખ્યમંત્રી સિદ્ધરામૈયા ચૂંટણી જીતવા માટે તરેહ તરેહનાં છળકપટ અને પેંતરા અજમાવી રહ્યા છે. લોકોની જૂની ભાવનાઓને ભડકાવી રહ્યા છે. કર્ણાટક ગૌરવને જાગ્રત કરવા એમણે કર્ણાટકનો અલગ રાજ્યધ્વજ તૈયાર કરાવીને કેન્દ્રની ભાજપ સરકારની મંજૂરી માટે મોકલ્યો છે.